**PESTERZSEBETI USZODA**

**ÉVES BESZÁMOLÓ**

2016.01.01-2016.12.31

A Budapest Főváros XX. Kerület Önkormányzat tulajdonát képező Bp. XX. kerület Zodony utca 1. szám alatt található uszoda üzemeltetését az ESMTK Sportegyesület 2012. június 1 napjától végzi.

Egyesületünk az ESMTK töretlen lendülettel folytatta az ünnepeket követően is az uszodai munkák, üzemeltetési feladatok ellátását. Az uszoda szilvesztert követően 2016. január 2-án reggel 6 órától állt a vendégek rendelkezésére, a már jól megszokott nyitvatartási renddel.

Az egyesületek, úszóiskolák 2016. január 4-én kezdték meg edzéseiket, tanfolyamaikat, míg az Önkormányzat által finanszírozott kötelező óvodai – iskolai délelőtti úszás 2016. február 1. hétfővel indult.

A 2015/2016-os tanév II. félévében 21 osztály közel 430 tanuló és 10 óvodás csoport - ebből dupla létszámú is volt – megközelítőleg 370 nagycsoportos gyermek vett részt heti rendszerességgel a délelőtti úszás foglalkozásokon.

Az oktatásukat és szállításukat továbbra is az ESMTK biztosította az előző évekhez hasonlóan jól működő rendszerben. Az oktatók kihasználva az I. félévben elért eredményeket, bővítették a nagy medencében történő foglalkozások számát és így egyre több gyermek próbálkozhatott úszással a tanmedence után a mély vízben is.

A Vörösmarty Iskola a 2015/2016-os tanév II. félévében is heti 3 alkalommal vette igénybe az uszoda mindkét medencéjét sportosztályainak tanulói számára.

A kerület iskoláin és óvodáin kívül számos környékbeli csoport használta Pesterzsébet uszodáját, hogy megtartsa a kötelező úszás foglalkozásait.

A hétköznapok délutánjain is visszaállt a megszokott menetrend az egyesületek, úszóiskolák téli szünete után. Az uszodát kihasználva minden olyan vízi sportág edzéseket tartott, amire lehetőség volt az uszodában. Elkezdték újra úszásoktatásaikat a különböző úszóiskolák, alapozó edzésekkel indultak a vízilabdázók, szinkronúszók és az öttusások is. A tél hideg hónapjaiban reggelente több kajak – kenu egyesület folytatta uszodánkban a gyerekek felkészítését, erősítését a nyári versenyidőszakra.

Felnőtt vendégeink részére továbbra is aqua fittness órák, egyéni és kis létszámú úszásoktatások álltak rendelkezésre.

Wellness részlegünk zavartalan üzemelésével biztosította a pihenni vágyók igényeit.

2016.01.01-től továbbra is érvényben maradtak együttműködési megállapodásaink az Önkormányzattal, szakszervezetekkel és egyéb intézményekkel, melyekben kedvezményeket biztosítunk partnereinknek.

Követve egyesületünk fő irányelvét, miszerint minél több emberhez juttassuk el a sportolás örömét, az egészséges életmód elvét, az uszodában különféle sportbemutatókat szerveztünk és sportrendezvényeknek voltunk házigazdái.:

* Januárban az ESMTK Szinkronúszó Szakosztálya tartott egész délutános bemutató műsort az érdeklődőknek.

- A Magyar Öttusa Szövetség két tusa versenyeinek többször voltunk házigazdái.

* A tavasz folyamán és decemberben az úszóiskolák is szerveztek úszóversenyt tanítványaiknak, illetve családi vízi vetélkedők is voltak.
* A Magyar Vízilabda Szövetség által rendezett egyetemi bajnokságnak is több ízben voltunk helyszíne.

Az ESMTK és dolgozói különös odafigyeléssel látják el feladatukat a tisztaság folyamatos fenntartása és az épület karbantartása, állagmegőrzése terén. 2016. június 1. szerdától június 12. vasárnapig uszodánk zárva tartott karbantartás, nagytakarítás és a medencékben történő teljes vízcsere miatt.

A leállás alatti munkák leírása:

* az épület dilettációjából adódó repedések javításra kerültek,
* az épület egyes falait lefestették,
* a galéria korlátjainak rozsdásodás elleni kezelése megtörtént,
* a medencéknél sérült csempék cserélve lettek, a medencék teljes felülete az előírásokban szereplő vegyszerekkel kezelve lett.
* A légtechnikai csövek, ablakok és üvegfelületek teljes méreteiben mosásra, tisztításra kerültek.

A karbantartás után az uszoda 2016.06.13. hétfőtől nyitotta meg kapuit a közönség és a csapatok előtt. Az uszoda üzemeltetőjeként az ESMTK nagy lelkesedéssel vágott bele a nyár meleg hónapjaiba. Táboros gyerekek százait vártuk az iskolai szünetben, akik napközis táborba vagy edzőtáborba jártak uszodánkba a hétköznapokon.

Több egyesület és úszóiskola is mellettünk döntött a tábori helyszín kiválasztásakor. Itt táborozott kilenc héten keresztül az Új – Hullám úszóiskola, a Zöld Béka úszóiskola, a Ficánka úszóiskola és természetesen az ESMTK által szervezett sporttáborba jelentkező kerületi és közeli körzetekben élő gyerekek sokasága, óvodás kortól 14 éves korig. Kiegészítő programként igénybe vették az uszodát a különböző hoki csapatok, a tenisz táborosok és foci sulik is. Heti két alkalommal úsztak a kerület által szervezett Önkormányzati napközi táborba járó gyerekek.

Várva a nyári hónapokat és az igazi strandidőt az uszoda környezetében is munkálkodtunk. :

* A homokos strandröplabda pályának homokját kigazoltuk, átrostáltuk. Így a tél után újra alkalmas lett strandfoci és strandröplabda játékra.
* Rendben tartottuk a kertet folyamatosan kezeltük, locsoltuk, a tujasort ápoltuk. Fákat ültettünk, parkosítottunk.
* A táboros gyerekeket várva sátort állítottunk fel, hogy árnyékot biztosítsunk számukra a nagy melegben.
* Strandolni vágyó vendégeink részére kültéri zuhanyt karbantartás után beüzemeltük

A nyarat követően szeptembertől az ESMTK biztosította az iskolák kötelező úszás oktatását és szállítását. A 2016/17-es tanév I. félévében 18 osztály tanulóit közel 460 főt oktattunk hetente.

E mellett a hétköznapok délelőttjein órarendi beosztással a kerület óvodáinak nagy csoportos korú gyerekeinek biztosítottunk helyet, időt, oktatót és szállítást, hogy úszni tanulhassanak. Ezzel a lehetősséggel az első tanítási félévben 12 csoport élt, 2016 szeptember 19-től december 16-ig. Az óvodások létszáma közel heti 310 gyermek volt. Minden tanítási órában 5 edző foglalkozott a gyermekekkel, tudásszint szerinti bontásban.

2016 szeptemberétől az ESMTK továbbra is segítette a Vörösmarty Mihály Általános Iskolát hogy a 2016/2017-es tanév folyamán is heti több alkalommal a Vörösmarty Iskola sportosztályának szállítási és oktatási feladatait is ellátja a pályabiztosítási feladatai felett.

A hét délutánjain a közönségen kívül rengeteg gyermek tanult és tanul úszni, szinkron úszni, vízilabdázni, öttusázni létesítményünkben. Az edzések változatosan követik egymást minden órában, az egyesületek egymás mellett dolgoznak az előre beosztott sávokon.

A felnőtt vendégeink részére újra úszásoktatás indult és aquafittness órákon is ismét részt vehettek és vehetnek.

Wellness részlegünk alapos karbantartás után 2016. szeptemberétől indult újra és azóta is folyamatosan kiszolgálja a felfrissülni, pihenni vágyókat.

A felnőtt vendégeink kényelme miatt már 2014. szeptemberétől lekorlátoztuk a nagymedence hossz illetve kereszt irányú használatát. A nagymedencében a nyitva tartási órák alatt kizárólag a normál kötelezés, azaz a hossz irányú sávok használatosak. A tanmedencében hétvégeken az oktatások után az összes kötél a „partra” kerül, e módon is élvezetesebbé téve a pancsolást a családoknak, gyermekeknek. Ezeket az intézkedés a 2016 –os év folyamán is érvényben hagytuk.

Továbbra is van lehetőség kedvezményes belépőt vásárolniuk a kerületben élő mozgáskorlátozott igazolvánnyal rendelkező lakosságnak és továbbra is életben van a nyugdíjasokat érintő időkorlátok eltörlése is. Kedvezményes lehetőséget biztosítunk Önkormányzati Bérlet címen a kerület köztisztviselőinek és közalkalmazottjainak, a kerületi Tűzoltósággal is együttműködési megállapodást kötöttünk.

2016. december 16-tól 2016. december 25-ig a már megszokott évi második vízcserét hajtottuk végre, így uszodánk zárva volt. Sajnos idén év végén is volt mit javítani, javíttatni a létesítményben. A légtechnikai csövek, ablakok és üvegfelületek teljes méreteiben mosásra, tisztításra kerültek. A galérián található fém korlátokat felcsiszoltattuk, korrózió elleni szerrel lekezeltettük.

Nagy figyelmet fordítottunk és fordítunk a tisztaságra és az egészségügyi előírások betartására, így szorosan együttműködünk a kerület e területen tevékenykedő ellenőrzés szerveivel. 2016. január 1 és 2016. december 31. között 2 alkalommal teljesen lecseréltük medencéinkben a vizet és egyúttal nagytakarítást, karbantartást végeztünk.

Továbbra is törekszünk arra, hogy ebben a minőségben tudjunk eleget tenni a lakosság felé, valamint intézményeknek, egyesületeknek és szervezeteknek.

Az uszoda életében és gördülékeny működésében elengedhetetlen a jó és pontos kommunikáció a Lakossággal. Az uszoda weboldala egyre nagyobb népszerűséget élvez a Vendégek, Érdeklődők körében. Folyamatos tájékoztatást kaphatnak olvasóink az uszoda életéről, álláslehetőségekről, karbantartásról és a pályák beosztásáról.

A weboldal e-mail fiókja segítségével tudunk kapcsolatot tartani az érdeklődőkkel, akik kérdéseiket, ötleteiket ide küldik el számunkra, melyekre minden esetben válaszolunk. A weboldal üzemelése óta több mint 3500 e-mailt kaptunk és válaszoltunk meg.

Sajnos a 2017-es évre is maradtak halaszthatatlan javítások a nyári leállás idejére. A nagy medence alatt található szerelőaknába még mindig szivárog a víz és az elektromos kötődobozokat át kell helyezni, mert a vízszivárgások útjában vannak. Hálózatbővítésre van szükség és külön kell választani a Jégcsarnok és az Uszoda elektromos elosztószekrényét.

|  |  |  |
| --- | --- | --- |
| **2016. január 01 - 2016. december 31-ig** | | |
| Hozzávetőleges belépések száma: |  |
| Iskolások délelőtt | 12600 db |
| Óvodások délelőtt | 12500 db |
| Vörösmarty Iskola sportosztály | 4400 db |
|  |  |
|  |  |
| Semmelweis Egyetem tanulói | 2500 db |
| Lakosság | 71000 db |
| Oktatásra,edzésre járó gyerekek ,diákok | 121000db |
|  |  |

|  |  |  |  |
| --- | --- | --- | --- |
| BEVÉTEL | | KIADÁS |  |
| Önkormányzat összeg koncessziós szerződés szerint | 91.997.820  Ft + Áfa / év | Víz, gáz, villany, őrzés védelem, takarítás, csatorna, vegyszer, tisztítószer, szállítási költség egyéb költség | 123.860.000Ft +Áfa/év |
| úszásoktatás óvodai, általános iskolai | 5.714.600Ft +Áfa/év | Dolgozói Bér | 49.368.698 Ft/év |
| Jegybevétel, pályabérlés | 100.983.226  Ft +Áfa/év | Járulék | 10.697.145Ft/ év |
|  |  |  |  |
| Összesen: | 198.695.646  Ft +Áfa/ év | Összesen: | 60.065.843Ft /év +  123.860.000Ft+  Áfa/év |

Budapest, 2017. február 03.

Harót János